Hvis du er indstillet til fleksjob og er ledig, vil du modtage ledighedsydelse, mens du søger fleksjob.
Ledighedsydelse er uafhængig af din formue og ægtefælles indkomst. Kommer du fra sygedagpenge, barsel, revalidering eller har været ansat ni måneder i fleksjob inden for de seneste 18 måneder, kan du få 17.222 (2022) kroner pr. måned.
Ellers vil ledighedsydelsen udgøre:
11.716 (2022) kroner om måneden, hvis du ikke har børn
15.570 (2022) kroner om måneden, hvis du har børn.
Du kan optjene ret til den høje sats efter ansættelse i fleksjob i ni måneder inden for de seneste 18 måneder
Andre regler ved ledighed
Har du nået fleksydelsesalderen og er ledig, gælder der andre regler.   Hovedreglen er, at du de første seks måneder får en ledighedsydelse på 17.222 (2022) kroner. Herefter får du 11.716 (2022) kroner, hvis du ikke har børn under 18 år, og 15.570 (2022) kroner, hvis du har børn under 18 år, indtil du når folkepensionsalderen. Selvom du har nået fleksydelsesalderen, skal du stå til rådighed for arbejdsmarkedet og aktivt søge fleksjob.